Donald Lambro: Historia e librit që frymëzoi Presidentin Regan
Biri i imigrantëve nga Shqipëria është komentator i njohur i gazetës “The Washington Times”
Ai punon për një gazetë prestigjoze me prirje konservatore. Uashington Tajms është gazeta e tretë më e cituar e botës dhe Donald Lambro boton aty dy komente në javë. Ai ka disa dekada që mbulon Uashingtonin politik. Sa i qetë kur flet, aq i pamëshirshëm është në hetimin e intrigave politike të kryeqytetit amerikan. Madje, njëri prej pesë librave të shkruar prej tij titullohet: "Uashingtoni – Qytet i Skandaleve". Dhe Donald Lambro nuk e kishte përfytyturuar se pikërisht ky libër do të çonte në njërën prej pikave kulmore të karrierës së tij, në një ngjarje që do ta kishin lakmuar shumë prej yjeve të gazetarisë amerikane. Përpara se të bëhej president në vitin 1981, tregon zoti Lambro, Ronald Regani vazhdimisht kritikonte fryrjen e qeverisë, shpenzimet e tepruara qeveritare. Libri u botua në vitin 1980 pikërisht në kohën kur Regani bënte fushatë për president. Dhe ashtu ndodhi. Regani e pëlqeu librin. Në javët dhe muajt pasardhës, kandidati Ronald Regan citonte kudo në fjalimet e tij pjesë nga libri i Donald Lambros. Ajo që do të mbetet e paharruar është diçka që ndodhi në njërën prej mbledhjeve të para të kabinetit Regan. Donald Lambro është i lindur nga prindër shqiptarë. I ati ishte berber dhe jetonte në shtetin Masachussets. Kjo është tabela e dyqanit të të atit. E rrahur nga dimrat e veriut amerikan pasi shërbeu për dekada të tëra, sot ajo gjendet në shtëpinë e Donald Lambros. Dhe fare rastësisht. Dikush e kishte gjetur dhe e kishte nxjerrë për shtitje në Internet, në faqen e ankandeve elektronike e-bay. Në një libër të shkruar rreth 30 vjet më parë me titull "Vend i Mundësive," Lambro flet për imgrantët në Amerikë. Frymëzim për të shkruar këtë libër ka qenë pikërisht i ati. Është e lehtë të kuptosh se përse në komentet e tij Donald Lambro është përkrahës i zellshëm i imigrantëve. " Shqipëria, vendi nga imigroi i ati, i ngacmon vazhdimisht mendimet. Ai thotë se e kupton se sa e vështirë duhet të jetë për një vend që thuajse po e nis çdo gjë nga e para. //ii